ເກົາຫລີເໜືອ ປະຫານຊີວິດ ລັດຖະມົນຕີ ປ້ອງກັນປະເທດ
ທ່ານ Hyon Yong Chol ອະດີດລັດຖະມົນຕີ​ກອງທັບ​ປະຊາຊົນ ​ໄດ້​ຖືກ​ຍິງ​ຕາຍ ​ໂດຍປືນຕໍ່​ຕ້ານ​ເຮືອບິນ ໃນຖານເຫງົານອນ ຢູ່ໃນພິທີທາງທະຫານ.
ອົງການສືບລັບແຫ່ງຊາດເກົາຫລີໃຕ້ ກ່າວວ່າ ຜູ້ນຳເກົາຫລີ ເໜືອ ທ່ານ Kim Jong Un ໄດ້ສັ່ງໃຫ້ປະຫານຊີວິດ ລັດຖະ ມົນຕີປ້ອງກັນປະເທດ ຂອງທ່ານ ໃນອັນທີ່ປາກົດວ່າ ເຫງົາ ນອນໃນລະຫວ່າງພິທີທາງທະຫານ ເຈົ້າໜ້າທີ່ສືບລັບຄົນນຶ່ງ ກ່າວວ່າ ທ່ານ Hyon Yong Chol ຊຶ່ງຕຳແໜ່ງຢ່າງ ເປັນທາງການ ແມ່ນລັດຖະມົນຕີກອງທັບ ປະຊາຊົນນັ້ນ ໄດ້ຖືກຍິງຕາຍໂດຍປືນ ຕໍ່ຕ້ານເຮືອບິນ ບັນ ດາເຈົ້າໜ້າທີ່ຫລາຍຮ້ອຍຄົນ ໄດ້ພາກັນເບິ່ງການປະຫານຊີ ວິດທ່ານ Hyon ໃນວັນທີ 30 ເດືອນເມສາທີ່ຜ່ານມາ ທ່ານ Han Ki-beom ຮອງຫົວໜ້າອົງການສືບລັບແຫ່ງຊາດເກົາ ຫຼີໃຕ້ໄດ້ ລາຍງານຕໍ່ຄະນະກຳມະການ ສະພາ ຢູ່ນະຄອນຫຼວງໂຊລ ໃນວັນພຸດມື້ນີ້ ອົງການຂ່າວ Yonhap ຂອງເກົາຫລີໃຕ້ ກ່າວວ່າ ທ່ານ Kim ເຊື່ອວ່າ ທ່ານ Hyon ທີ່ ໄດ້ຖືກແຕ່ງຕັ້ງໃຫ້ເຂົ້າຮັບຕຳແໜ່ງດັ່ງກ່າວບໍ່ຮອດນຶ່ງປີກ່ອນນັ້ນ ໄດ້ສະແດງໃຫ້ເຫັນ ເຖິງຄວາມບໍ່ຈົງຮັກພັກດີ ແລະບໍ່ໃຫ້ການນັບຖື ໂດຍການເຫງົາ ນອນ ຍັງມີລາຍງານ ອີກວ່າທ່ານໄດ້ທ້າທາຍຕໍ່ທ່ານ Kim ໃນຢູ່ໃນຫລາຍໆ ໂອກາດກ່ອນໜ້ານັ້ນ ຢູ່ໃນເກົາຫລີເໜືອ ລັດຖະມົນຕີປ້ອງກັນປະເທດມີໜ້າທີ່ຫລັກເປັນຜູ້ຮັບຜິດຊອບ ໃນ ດ້ານພະລາທິການ ແລະການແລກປ່ຽນນາໆຊາດ ກ່ຽວກັບການການຕັດສິນ ໃຈດ້ານ ນະໂຍບາຍນັ້ນ ແມ່ນເຮັດໂດຍກຳມາທິການປ້ອງກັນຊາດ ແລະກຳມາທິ ການສູນກາງກອງທັບທີ່ີມີອິດທິພົນຂອງເກົາຫຼີເໜືອ ບໍ່ໄດ້ມີການຖະແຫລງຕໍ່ປະຊາຊົນໃດໆ ກ່ຽວກັບລາຍງານຈາກເກົາຫລີເໜືອ ທ່ານ Kim ເປັນທີ່ຊາບກັນວ່າ ບໍ່ມີການໂຍະຍານຜ່ອນຜັນເດັດຂາດ ແມ່ນແຕ່ ການບໍ່ ເຫັນພ້ອມພຽງເລັກໆນ້ອຍໆ ຫລືທ້າທາຍຕໍ່ການຜະເດັດການຂອງທ່ານ ທ່ານໄດ້ປະ ຫານລຸງ ຂອງທ່ານໃນປີ 2013 ຍ້ອນຖືກກ່າວຫາວ່າ ບໍ່ມີຄວາມຈົງຮັກພັກດີ ອົງການ ສຶບລັບເກົາຫລີໃຕ້ກ່າວໃນທ້າຍເດືອນແລ້ວນີ້ວ່າ ທ່ານ Kim ໄດ້ສັ່ງໃຫ້ປະຫານຊີວິດ ເຈົ້າໜ້າທີ່ຂັ້ນສູງ 15 ຄົນໃນປີນີ້ ເພື່ອເປັນການລົງໂທດໃນການທ້າທາຍຕໍ່ອຳນາດຂອງ ທ່ານ